Source: http://docplayer.hu/15978743-Dozsa-lakasfenntarto-szovetkezet-a-l-a-p-s-z-a-b-a-l-y-a.html
Timestamp: 2018-06-19 09:15:58
Document Index: 27448983

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

DÓZSA Lakásfenntartó Szövetkezet A L A P S Z A B Á L Y A - PDF
Download "DÓZSA Lakásfenntartó Szövetkezet A L A P S Z A B Á L Y A"
1 1 DÓZSA Lakásfenntartó Szövetkezet A L A P S Z A B Á L Y A ( Az április 4-ei, az április 23-ai, a április 27-ei, a 2002.március 28-ai, a 2005.november 23-ai, a május 6-ai és a április 17-ei Küldöttgyűlés által elfogadott módosításokkal egységes szerkezetbe foglalt szöveg.) I. fejezet Bevezető rendelkezések 1./ A szövetkezet cégneve, székhelye, tevékenységi köre 1.1./ A szövetkezet cégneve: DÓZSA Lakásfenntartó Szövetkezet (a továbbiakban: szövetkezet) 1.2./ A szövetkezet székhelye: 2400 Dunaújváros, Római krt. 36 A szövetkezet telephelye: 2400 Dunaújváros, Római krt. 34/A. 1.3./ A szövetkezet területileg Dunaújvárosban működik. A szövetkezethez tartozó épületek jegyzékét, a lakások számát, ingatlan-nyilvántartási adatait a melléklet tartalmazza. 1.4./ A szövetkezet tevékenységi köre: 6832 Ingatlankezelés 6820 Saját tulajdonú, bérelt ingatlan bérbeadása, üzemeltetése 6831 Ingatlanügynökségi tevékenység 7311 Reklámügynöki tevékenység 1.5./ A szövetkezet célja, hogy a szövetkezetben rejlő előnyök felhasználásával, a tagok közreműködésével és anyagi hozzájárulásával lakóházakat fenntartson, a szövetkezet célját szolgáló létesítményeket üzemeltessen, s mindezek rendeltetésszerű használatáról gondoskodjon. A szövetkezet alapvető célkitűzése elsősorban a kezelésébe tartozó lakóházak fenntartása, karbantartása, emellett a tagjainak és a nem tag tulajdonosoknak - törvény keretei között - a lakásokkal összefüggő lakossági szolgáltatás szervezése és nyújtása. A szövetkezet a megfogalmazott célok megvalósítása érdekében megszervezi az épületek állagvédelmét, a szövetkezeti gazdálkodást, a számviteli, pénzkezelési és ügyviteli teendőket, kialakítja működésének belső rendjét. A szövetkezet tevékenységével összefüggésben a saját igényén túl jelentkező szabad kapacitás erejéig mind a tagok felé, mind a külső megrendelők felé térítés ellenében szolgáltatásokat végezhet.
2 2 II. fejezet A szövetkezeti szervei és azok működése A szövetkezet szervei: 1. Közgyűlés (részközgyűlés) 2. Küldöttgyűlés 3. Tagértekezlet 4. Igazgatóság 5. Felügyelő Bizottság 6. Tisztségviselők 7. Ügyvezető igazgató 1./ A Közgyűlés 1.1./ A szövetkezet legfőbb testületi szerve a közgyűlés, amelyet a tagok összessége alkot. 1.2./ A közgyűlés hatáskörébe tartozik minden olyan kérdés, amelyeket törvény a közgyűlés hatáskörébe utal. 1.3./ A közgyűlés kizárólagos hatáskörébe tartozik: a.) döntés - az Alapszabály keretei között - a fel nem osztható vagyon sorsáról, b.) a szövetkezet egyesülésének, szétválásának, átalakulásának, megszűnésének elhatározása, c.) a kiválással kapcsolatos vagyonmegosztás. 1.4./ A közgyűlés a hatáskörébe tartozó egyéb ügyekben a döntést a küldöttgyűlés hatáskörébe utalja. 1.5./ A közgyűlés alapegységei a részközgyűlések, amelyekre a szükséges módosításokkal a közgyűlésre vonatkozó rendelkezések az irányadók. A részközgyűlési körzeteket a szövetkezet Szervezeti és Működési Szabályzata (a továbbiakban: SZMSZ) határozza meg. A részközgyűlési körzeteket gazdálkodási egységenként kell kialakítani. 1.6./ A közgyűlést évente legalább egyszer össze kell hívni. A közgyűlés összehívása nem mellőzhető a kizárólagosan közgyűlési hatáskörbe utalt kérdések eldöntési igénye esetén. Kötelező a közgyűlés összehívása, ha azt a tagok legalább 10 %-a, vagy a Felügyelő Bizottság írásban, az ok megjelölésével indítványozza. Ha az
3 3 indítványt az igazgatóság nem fogadja el, illetve legkésőbb 30 napon belül a közgyűlést nem hívja össze, a Felügyelő Bizottság az azt követő 15 napon belül, annak elmulasztása esetén az összehívást kérő tagok, vagy az általuk megbízott személy jogosult a közgyűlés összehívására. 1.7./ A közgyűlést (részközgyűlést) az igazgatóság hívja össze. A közgyűlési meghívót a közgyűlés időpontját legalább 15 nappal megelőzően minden tagnak egyszerű postai küldeményként kell kézbesíteni. A közgyűlési meghívó egy példányát gazdálkodási egységenként, jól látható helyen ki kell függeszteni. A közgyűlési meghívónak tartalmaznia kell a szövetkezet nevét és székhelyét, a közgyűlés napirendjét, idejét és helyét, a megismételt közgyűlés időpontját. 1.8./ Ha az igazgatóság az Alapszabály, illetve jogszabály előírásai ellenére a közgyűlést nem hívja össze, a Felügyelő Bizottság jogosult annak összehívására. 1.9./ A közgyűlés az Alapszabályon kívül SZMSZ, valamint Munkaügyi Szabályzat megalkotását írja elő, és a megalkotás jogát a lakásszövetkezetekről szóló törvény (a továbbiakban: Sztv.) 4. (2) bekezdése alapján az igazgatóság hatáskörébe utalja / A szövetkezet tagsága közgyűlés megtartása nélkül írásban is szavazhat, ha a döntés ilyen módon is meghozható. A meghozni kívánt határozat tervezetét 15 napos határidő kitűzésével írásban kell a tagokkal közölni, akik szavazatukat írásban adják meg. A szavazás eredményéről és a határozatról, valamint annak keltéről a tagokat az utolsó szavazat beérkezését követő nyolc napon belül az igazgatóság írásban tájékoztatja / A közgyűlés a tagok legalább felének jelenléte esetén határozatképes. Határozatképtelenség esetén a 15 napon belüli időpontra összehívott újabb közgyűlés az eredeti napirend vonatkozásában a megjelent tagok számára tekintet nélkül határozatképes Nem lehet megismételt közgyűlést tartani a szövetkezet egyesülése, szétválása és megszűnése kapcsán meghozandó döntések esetében. A megismételt közgyűlés csak az eredeti napirendben szereplő kérdésekben hozhat határozatot / Ha a lakás, használati egység több tag tulajdonában áll és a közgyűlésen (részközgyűlésen) több tag tulajdonos is részt vesz, a közgyűlésen
4 4 (részközgyűlésen) részt vevő tulajdonosnak a jelenléti ív aláírásával egyidejűleg - nyilatkoznia kell arról, hogy a tulajdonostársak közül ki adja le a szavazatát, kinek a szavazatát kell érvényesnek tekinteni / A szövetkezet tagját a közgyűlésen írásbeli meghatalmazás alapján lehet képviselni. A meghatalmazást teljes bizonyító erejű magánokiratba kell foglalni. A meghatalmazást a jelenléti ívhez kell csatolni / A közgyűlésről jegyzőkönyvet kell felvenni, amelynek tartalmaznia kell: a) a közgyűlést levezető elnök, a jegyzőkönyvvezető és a jegyzőkönyv hitelesítésére megválasztott tagok nevét, b) a megjelent tagok számát és nevét, illetve a tag által meghatalmazott személy nevét tartalmazó jelenléti ívet, c) a közgyűlés határozatképességének megállapítását, d) a tárgyalt ügyek (indítványok) összefoglalását, e) a közgyűlés által meghozott határozatokat és a szavazás eredményére vonatkozó adatokat. A jegyzőkönyvet a közgyűlés levezető elnöke és a jegyzőkönyvvezető írja alá és azt a közgyűlésen erre megválasztott két szövetkezeti tag hitelesíti. A jegyzőkönyvbe bármely tag betekinthet és arról - a másolási költség megfizetésével - másolatot kérhet. Az igazgatóságnak a közgyűlésen meghozott határozatokat valamennyi tag tulajdonos részére írásban, a közgyűlés megtartásától számított írásbeli szavazás esetén a szavazásra megjelölt határidőt követő 30 napon belül kézbesítés útján közölnie kell. Ez a rendelkezés irányadó a nem tag tulajdonosnak a lakásával kapcsolatos fizetési kötelezettségek előírására és teljesítésére vonatkozó határozatok közlésére is. 2./ A Küldöttgyűlés 2.1./ A szövetkezet létrehozza a küldöttgyűlés intézményét. A küldöttgyűlés határoz minden olyan kérdésben, amely nem tartozik a közgyűlés kizárólagos hatáskörébe. A küldöttgyűlést a megválasztott küldöttek összessége alkotja. 2.2./ A küldötteket a tagértekezletek 4 évi időtartamra választják, egyszerű szótöbbséggel. A szövetkezet kezelésébe tartozó épületeknél 60 lakásonként egy küldött kerül megválasztásra. Amennyiben egy épület önálló területi egységet alkot és 60-nál kevesebb lakásból áll, akkor a lakásszámtól függetlenül egy küldöttet kell választani. A küldötteket a tagság köréből kell választani, akik részben átruházott, részben saját jogkörben eljárva jogosultak és kötelesek az Sztv.-ben, az
5 5 Alapszabályban és az SZMSZ-ben meghatározott intézkedéseket és döntéseket meghozni. A küldöttek létszáma 50 főnél kevesebb nem lehet. 2.3./ A küldöttgyűlés kizárólagos hatáskörébe tartozik: a.) az Alapszabály megállapítása és a szövetkezet által kezdeményezett módosítása, b.) a tisztségviselők díjazásának megállapítása, c.) a részjegy összegének és a szövetkezeti üzletrész névértékének megállapítása, d.) az éves beszámoló elfogadása, döntés az adózott eredmény felhasználásáról, vagy a veszteség fedezetének forrásáról, e.) belépés szövetkezetbe, gazdasági társaságba és kilépés onnan, továbbá szövetkezet, gazdasági társaság alapítása, ha a bevitt vagyoni érték az Ft-ot meghaladja, f.) belépés érdekképviseleti szervbe és kilépés onnan, g.) az igazgatóság tagjainak és elnökének megválasztása, felmentése, h.) a Felügyelő Bizottság tagjainak és elnökének megválasztása, i.) j.) tisztségviselő ellen kártérítési per indításának elhatározása, minden egyéb ügy, amit az Sztv., az Alapszabály vagy az SZMSZ a küldöttgyűlés hatáskörébe utal. 2.4./ A küldött a küldöttgyűlésen hozott határozatokról tájékoztatni köteles az őt megválasztó tagokat. 2.5./ Az igazgatóság és a Felügyelő Bizottság elnökei, tagjai - tisztségüknél fogva - a küldöttgyűlésen szavazati joggal vesznek részt. 2.6./ A küldöttgyűlés működésének további szabályait az SZMSZ határozza meg. 3./ A tagértekezlet 3.1./ A szövetkezet tagsága a tagértekezleten tárgyalja meg a küldöttgyűlés elé terjesztendő ügyeket. A tagértekezlet a szövetkezet helyi önkormányzati egysége, amelyet egy adott lakóházban, épületben (tagkörzetben) lakó tagok összessége alkot. 3.2./ A tagértekezlet hatáskörébe tartozik: a.) állásfoglalás a saját tagkörzetét érintő minden ügyben, b.) döntés a lakóházban (épületben) lévő közös helyiségek hasznosításának kérdésében, c.) megválasztja körzetének küldötteit.
6 6 3.3./ A tagértekezlet határozatképes, ha azon az érintett tagkörzet tagjainak több, mint a fele megjelent. 3.4./ A tagértekezletet az igazgatóság hívja össze a küldöttgyűlés megtartása előtt legalább 10 nappal. A tagértekezleti meghívót az épület (lépcsőház) hirdetőtábláján kell közzétenni, a tagértekezlet időpontját megelőző 5 nappal előbb. A meghívónak tartalmaznia kell a tagértekezlet helyét, idejét és napirendjét, valamint a napirenddel kapcsolatos tájékoztató anyagot. A tagértekezletet összehívhatják az adott lépcsőházban (épületben) lakó tagok is a küldött közreműködésével, abban az esetben, ha az adott lakóközösséget érintő eldöntendő kérdés azt indokolttá teszi. 3.5./ A megválasztott küldött a lakóházban (épületben) elvégzendő felújítási munkákkal kapcsolatban jogosult az árajánlatokat megvizsgálni, azokra javaslatot, észrevételt tenni. A küldöttel a felújításra vonatkozó megrendeléseket a munkák elkezdése előtt alá kell iratni és a munkák elvégzéséről tájékoztatni kell. A küldött előzetes jóváhagyása nélkül a lakóházban bármilyen munkát csak vészhelyzet elhárítása érdekében szabad végezni. 3.6./ A tagértekezlet szervezeti rendszerét és működésének szabályait az SZMSZ határozza meg. 3.7./ A küldöttek jogait és kötelezettségeit az SZMSZ tartalmazza. 4./ Az Igazgatóság 4.1./ A szövetkezet közgyűlése 4 éves időtartamra, a szövetkezet tagjai közül 5 tagú igazgatóságot választ. Az igazgatóság - egyben a szövetkezet - elnökét az igazgatósági tagok közül kell megválasztani. Az igazgatóság tagjának csak szövetkezeti tag választható meg. 4.2./ Az igazgatóság az Alapszabály és az SZMSZ által meghatározott keretek között, valamint a közgyűlés, illetve a küldöttgyűlés határozatainak megfelelően szervezi és irányítja a szövetkezet működését és gazdálkodását. Az igazgatóság alkalmazza a szövetkezet ügyvezető igazgatóját, akinek révén - közvetett módon - kialakítja és irányítja a szövetkezet munkaszervezetét.
7 7 4.3./ Az igazgatóság dönt és intézkedik a szövetkezet működésének és gazdálkodásának minden ügyében. Az igazgatóság kizárólagos hatáskörébe tartozik: a.) az ügyvezető igazgató alkalmazása és felette a munkáltatói jogok (ellenőrzés, stb.) gyakorlása, b.) az épületek és a lakások állapotának az SZMSZ-ben meghatározott módon történő ellenőrzése, c.) az épületek és lakások üzemeltetéséhez szükséges erőforrások és egyéb anyagi-technikai feltételek biztosítása, d.) a tagértekezlet felhatalmazása alapján a tagok által nem használt közös helyiségek és létesítmények hasznosítása, bérbeadása, e.) a közgyűlés és a küldöttgyűlés előkészítése, összehívása, jogszerű lebonyolítása, f.) az üzemeltetési és felújítási díjak megállapítása és folyamatos, a jogszabályi előírásokkal összhangban álló módosítása, g.) a szövetkezet munkaszervezetének kialakítása, h.) a szövetkezet alkalmazottai felett a munkáltatói, illetve a megbízói jogok gyakorlása, i.) a küldöttgyűlés tagjaival a folyamatos kapcsolattartás. Az igazgatóságnak meghatározott feladatkörében a hátralékos tag vagy nem tag tulajdonos részére - az ismert lakóhelyére vagy levelezési címére - igazoltan, postai szolgáltató útján megküldött felszólítását a kézbesítés megkísérlésének napján kézbesítettnek kell tekinteni, ha a hátralékos tag vagy nem tag tulajdonos az átvételt megtagadta. A másodszor megkísérelt és átvétel nélkül, "nem kereste" jelzéssel az igazgatósághoz visszaérkezett felszólítást, a postai kézbesítés második megkísérlésének napját követő nyolcadik munkanapon kézbesítettnek kell tekinteni (kézbesítési vélelem). Ha az ismeretlen helyen tartózkodó hátralékos tag vagy nem tag tulajdonos nyilvántartásba vett új lakó- vagy tartózkodási helye, székhelye, telephelye a nyilvántartást vezető szerv adatszolgáltatása alapján vagy egyéb módon ismertté válik, a kézbesítési vélelem az új lakó- vagy tartózkodási helyre, székhelyre, telephelyre a fentiek szerint megkísérelt és eredménytelen kézbesítés esetében áll be. 4.4./ Az igazgatóság a fenti g.)-h.) pontokba foglalt feladatokat az ügyvezető igazgató útján gyakorolja. Az ügyvezető igazgatóra átruházott, az Alapszabályban és az SZMSZ-ben megfogalmazott jogköröket e szabályzatok módosítása nélkül az igazgatóság nem vonhatja el és nem gyakorolhatja. 4.5./ Az igazgatóság a döntéseit határozattal hozza. Az igazgatóság üléseiről jegyzőkönyvet kell készíteni, a határozatokról pedig nyilvántartást kell vezetni.
8 8 4.6./ A havonta tartandó igazgatósági ülést az igazgatóság elnöke hívja össze; azon az igazgatóság elnöke (elnökhelyettese) elnököl. 4.7./ Az igazgatóság dönt és intézkedik a szövetkezet működésének és gazdálkodásának minden olyan ügyében, amelyet az Sztv., az Alapszabály vagy az SZMSZ nem utal a szövetkezet más szerve vagy tisztségviselője hatáskörébe. 4.8./ Az igazgatósági ülés akkor határozatképes, ha arra az igazgatóság valamennyi tagját meghívták és azon az igazgatósági tagok kétharmada jelen van. 4.9./ Az igazgatóság a határozatait egyszerű szótöbbséggel hozza, szavazategyenlőség esetén az elnök szavazata dönt / Az igazgatóság üléseire a Felügyelő Bizottság elnökét - vagy a bizottságnak általa megbízott tagját - meg kell hívni. A meghívottnak tanácskozási joga van / Rendkívüli igazgatósági ülés összehívását kezdeményezheti a Felügyelő Bizottság, továbbá a tagok felhatalmazása alapján a küldött, ha a.) a szövetkezet gazdálkodásában, a szövetkezeti tulajdon kezelésében, a lakóház kezelésében és fenntartásában olyan jelenséget tapasztal, amelyek halaszthatatlan intézkedést igényelnek és azok az igazgatóságnak, mint testületnek az intézkedéseit teszik szükségessé, továbbá b.) ha a törvényességi felügyelet vagy más hatósági szerv részéről történt vizsgálat nyomán a vizsgálat előírásainak megfelelően - határidőre - nem történik intézkedés / A tisztségviselők megbiztatása megszűnik: a.) a megbízatás időtartamának lejártával, b.) a tisztségviselő halálával, c.) a küldöttgyűléshez intézett lemondással, d.) a küldöttgyűlés általi felmentéssel, e.) tagsági viszonyának megszűnésével / Az igazgatóság köteles tevékenységéről évente legalább egyszer a küldöttgyűlésnek beszámolni és tájékoztatást adni a szövetkezet vagyoni, pénzügyi és jövedelmi helyzetéről.
9 / Az igazgatóság tevékenységét, valamint az igazgatósági ülés rendjét az SZMSZ határozza meg / Az Igazgatóság a fenntartási költség befizetésével legalább három hónapnak megfelelő hátralékba került tag vagy nem tag tulajdonos lakástulajdonának jelzáloggal való megterhelését rendelheti el a hátralék megfizetésének biztosítékául. A jelzálogjog bejegyzésének elrendelése három hónapnak megfelelő hátralékonként megismételhető. Az igazgatóság határozatát ügyvéd - jogkörén belül jogtanácsos - által ellenjegyzett magánokiratba kell foglalni. Az igazgatóság határozatát a hátralékos tag és nem tag tulajdonos részére a jogorvoslati lehetőség feltüntetésével kézbesíteni kell. Ha a bejegyzés alapjául szolgáló hátralékot kiegyenlítették, az igazgatóság a kiegyenlítést követő 8 napon belül köteles a jelzálogjog törléséhez szükséges engedélyt kiadni; az engedélyt közokiratba, vagy ügyvéd - jogkörén belül jogtanácsos - által ellenjegyzett magánokiratba kell foglalni. A jelzálogjog bejegyzésével és törlésével kapcsolatos költségek a hátralékos tulajdonost terhelik / Az igazgatóság a tagnak a szövetkezetre, a jogaira, a kötelezettségeire vonatkozó írásbeli megkeresésére, illetve az abban felvetett kérdésekre a kézhezvételtől számított 30 napon belül írásban köteles érdemi választ adni. 5./ A Felügyelő Bizottság 5.1./ A szövetkezet egész tevékenységének folyamatos ellenőrzésére a küldöttgyűlés 4 éves időtartamra 3 tagú Felügyelő Bizottságot és a bizottság tagjai közül elnököt választ. A Felügyelő Bizottság tagja csak szövetkezeti tag lehet. 5.2./ A Felügyelő Bizottság feladatkörébe tartozik a szövetkezet egész tevékenységének, szervei működésének és gazdálkodásának ellenőrzése. Tevékenysége során bármely ügyet megvizsgálhat, az igazgatóságtól, a szövetkezeti tagoktól vagy a szövetkezet alkalmazottaitól bármikor felvilágosítást kérhet, az iratokba betekinthet. A kért felvilágosítás megadása kötelező. A szövetkezetet érintő ügyekben külső szervektől közvetlenül kérhet tájékoztatást és adatokat. A Felügyelő Bizottság a) a szövetkezet szerveinek működésével és a gazdálkodással kapcsolatos bármely ügyet megvizsgálhat, a szövetkezet irataiba betekinthet,
10 10 b) a szövetkezet tisztségviselőitől, alkalmazottaitól és a szövetkezeti tagoktól, illetve a nem tag tulajdonosoktól felvilágosítást kérhet; a tisztségviselők és az alkalmazottak az iratok bemutatására és a felvilágosítás megadására vonatkozó kérés teljesítését nem tagadhatják meg, c) az igazgatóságot felhívhatja, hogy a jogszabályoknak, az alapszabálynak, más belső szabályzatának vagy a közgyűlés (részközgyűlés, küldöttgyűlés) határozataiban foglaltaknak megfelelően járjon el; d) indítványozhatja az igazgatóság egészének vagy egyes tagjainak a felmentését, felelősségre vonását, továbbá a közgyűlés összehívását, e) összehívja a közgyűlést, ha az igazgatóság az erre vonatkozó kötelezettségének nem tesz eleget, f) az éves beszámoló alapján véleményt nyilvánít a küldöttgyűlés részére a szövetkezet gazdálkodásáról; e nélkül az éves beszámoló tárgyában érvényes határozat nem hozható, g) véleményt nyilváníthat a küldöttgyűlés elé terjesztett más beszámolókról és jelentésekről, h) javaslatot tesz a küldöttgyűlésnek a tisztségviselők díjazása megállapítására, i) tevékenységéről a küldöttgyűlésnek legalább évente egyszer beszámol. 5.3./ A Felügyelő Bizottság a közgyűlésnek, illetve a küldöttgyűlésnek tartozik felelőséggel és beszámolási kötelezettséggel. 5.4./ Nem lehet tagja a Felügyelő Bizottságnak: a.) a szövetkezet alkalmazottja, b.) az igazgatóság tagja vagy ezek összeférhetetlenség szempontjából szóba jöhető hozzátartozói. 5.5./ A Felügyelő Bizottsági tagság visszahívással, lemondással, a megbízatás időtartamának lejártával vagy a tag halálával szűnik meg. 5.6./ A Felügyelő Bizottság üléseiről, vizsgálatairól jegyzőkönyvet készít, amelyek tartalmát az érdekeltekkel ismertetni kell. 5.7./ A Felügyelő Bizottság tevékenységének, működésének rendjét az SZMSZ tartalmazza. 6./ A tisztségviselők 6.1./ A szövetkezet tisztségviselői:
11 11 - az igazgatóság elnöke, - az igazgatóság tagjai, - a Felügyelő Bizottság elnöke és tagjai. 6.2./ A szövetkezet törvényes képviselője az igazgatóság elnöke, aki egyúttal a szövetkezet elnöke is. Az elnök a szövetkezet működését és gazdálkodását - az Sztv., a jogszabályok, az Alapszabály, továbbá a mindenkori belső szabályzatok keretei között - a közgyűlés, illetve a küldöttgyűlés és az igazgatóság határozatainak megfelelően személyes felelősséggel irányítja. Tevékenységéről az igazgatóságnak köteles rendszeresen beszámolni. 6.3./ A szövetkezet elnökét a küldöttgyűlés az igazgatósági tagok sorából titkos szavazással választja. A négyéves időtartamra megválasztott elnököt - megbízatásának lejárta előtt - csak a küldöttgyűlés mentheti fel vagy hívhatja vissza. 6.4./ A szövetkezetet az igazgatóság elnöke (a szövetkezet elnöke), az ügyvezető igazgató és az igazgatóság tagjai képviselik. E jogkörük harmadik személyekkel szemben érvényesen nem korlátozható. 6.5./ Más tag vagy alkalmazott az igazgatóság elnöke, az ügyvezető igazgató vagy az igazgatósági tagok írásbeli meghatalmazása alapján képviselheti a szövetkezetet. 6.6./ A szövetkezet tisztségviselőjét a küldöttgyűlés titkos szavazással 4 évre választja meg. A tisztségviselőket megbízásuk lejárta előtt a küldöttgyűlés mentheti fel vagy hívhatja vissza. A szövetkezeti tisztség a megválasztó küldöttgyűléshez intézett lemondással is megszüntethető. 6.7./ Az igazgatóság és a Felügyelő Bizottság tagjai a munkában az igazgatóság, illetve a Felügyelő Bizottság elnökének munkabeosztása szerint vesznek részt. Őket a küldöttgyűlés díjazásban részesíti. 6.8./ Nem lehet tisztségviselő: a) aki nem tagja a lakásszövetkezetnek, b) aki büntetett előéletű;
12 12 c) aki valamely tevékenység folytatását kizáró foglalkozástól eltiltás hatálya alatt áll, az ítéletben megjelölt tevékenységet folytató lakásszövetkezetnél; d) aki lakásszövetkezetnél folytatott tevékenységével összefüggésben keletkezett, jogerősen megállapított fizetési kötelezettségének nem tett eleget; e) Közeli hozzátartozók és élettársak nem lehetnek ugyanannak a lakásszövetkezetnek tisztségviselői. Ebben az esetben az összeférhetetlenség fennáll a pénz- és anyagkezeléssel megbízott személyek, a közvetlen felettesük, valamint a Felügyelő Bizottság elnöke és tagjai között is. A szövetkezet igazgatóságának elnöke és tagja, az ügyvezető igazgató, továbbá az Alapszabály által rendszeresített más tisztségviselő nem választható meg a Felügyelő Bizottság tagjává. 6.9./ A tisztségviselők az ilyen tisztséget betöltő személyektől általában elvárható gondossággal kötelesek eljárni. Kötelezettségeik megszegésével a szövetkezetnek okozott kárért a polgári jog szabályai szerint egyetemlegesen felelnek. Nem terheli felelősség azt a tisztségviselőt, aki a határozat ellen szavazott vagy az intézkedés ellen tiltakozott és a tiltakozását a Felügyelő Bizottságnak írásban bejelentette / Megszűnik a tisztségviselő megbízatása: a) a megbízatás időtartamának lejártával; b) a tisztségviselő halálával; c) a közgyűlés általi felmentéssel; d) a megválasztó szervhez intézett lemondással, amely elnöki tisztség esetén az igazgatósági, a felügyelőbizottsági tagságot is megszünteti; e) a lakásszövetkezeti tagsági viszony megszűnésével. Megszűnik a tisztségviselő megbízatása, ha a kizáró okot vagy az összeférhetetlenséget annak felmerülésétől számított tizenöt napon belül nem szünteti meg és ezt az alapszabályban előírt módon nem igazolja. A közgyűlés azonnali hatállyal felmenti a tisztségviselőt, ha a) a tisztségviselő az ismételt szabályszerű felhívástól számított tizenöt napon belül nem tesz eleget és nem bizonyítja, hogy a kötelezettség elmulasztása rajta kívül álló ok következménye, b) ha a kizáró ok fennállását a közgyűlés az igazolás céljából a bűnügyi nyilvántartó szerv által kiállított hatósági bizonyítvány tartalma alapján megállapítja. A tisztségviselő felmentéséről a közgyűlés titkos szavazással dönt. A megszűnt megbízatású tisztségviselő - az igazgatóság vagy a felügyelőbizottság írásbeli felkérése alapján, az abban meghatározott feladatok végzésével és változatlan díjazás ellenében - köteles az új tisztségviselő megválasztásáig, de legfeljebb a megbízatás megszűnésétől
13 13 számított kilencvenedik nap leteltéig ügyvivő tisztségviselőként közreműködni a lakásszövetkezet tevékenységének ellátásában. A megszűnt és az új megbízatású tisztségviselők kötelesek a feladatkörükkel kapcsolatos átadás-átvétel tényét, a szükséges dokumentumokat, illetve a befejezetlen, folyamatban lévő ügyeket jegyzőkönyvben rögzíteni. A jegyzőkönyvnek tartalmaznia kell a megszűnt megbízatású tisztségviselőnek az átadott dokumentumokra vonatkozó teljességi nyilatkozatát. Az átadásátvételi eljárást az új megbízatású tisztségviselő megválasztását követő harminc napon belül le kell folytatni. 7./ Az ügyvezető igazgató Az ügyvezető igazgató a szövetkezet magasabb vezető állású dolgozója. Az ügyvezető igazgató jog- és hatásköre: az igazgatóság határozata szerint a küldöttgyűlés által jóváhagyott keretek között a munkaszervezet kialakítása, összefogása, továbbfejlesztése, a szövetkezeten belüli ügyintézés megszervezése, irányítása, az irattározás és a postabontás rendjének kialakítása, a vagyonkezelés szakszerűségének biztosítása, a szövetkezet gazdálkodásának irányítása, aláírási, utalványozási jog gyakorlása, a szövetkezet éves tervének, költségelőirányzatának elő és elkészítése, a tervek végrehajtásának megszervezése, irányítása és ellenőrzése, a szövetkezet az igazgatóság által meghatározott körben külső szervekkel szembeni képviselete, eljár a szövetkezet munkavállalói munkaviszonyával kapcsolatos ügyekben, gyakorolja a munkáltatói jogokat, gondoskodik az oktatás, továbbképzés megoldásáról, az igazgatósági ülésen beszámol a szövetkezeten belüli munka helyzetéről, az előző igazgatósági ülés óta tett fontosabb intézkedésekről, gondoskodik a szövetkezetet terhelő TB, SZJA és ÁFA befizetések teljesítéséről, azok nyilvántartásáról, elkészítteti külső szakember bevonásával a belső szabályzatokat és azokat jóváhagyásra az igazgatóság elé terjeszti, elkészítteti a szövetkezet számviteli és könyvelési rendjének kereteit, a gazdasági vezetővel és a műszaki ellenőrökkel együtt gondoskodik a bizonylati rend és okmányfegyelem betartásáról, ellenőrzi a szövetkezet pénz- és anyaggazdálkodásának terv- és szabályszerűségét, irányítja és ellenőrzi a szövetkezeti ingatlanok rendszeres karbantartását, a felmerült hibák gyors kijavítását, gondoskodik a szövetkezet készleteinek - a szövetkezeti tulajdon védelmének megfelelő - kezeléséről, nyilvántartásáról, felhasználásáról, irányítja és ellenőrzi a szövetkezet vagyonának éves leltározását, szervezi és irányítja a tagokkal való közvetlen kapcsolatot, gondoskodik a tagok panaszainak, bejelentéseinek gyors elintézéséről,
14 14 megszervezi a lakóház és a közös helyiségek használatát, gondoskodik a vagyonvédelmi előírások betartásáról, gondoskodik a szövetkezet tagjainak nyilvántartásáról, annak naprakész vezetéséről, gondoskodik a munkavédelmi és tűzvédelmi feladatok ellátásáról, megszervezi a tevékenység ellátását, a szövetkezet elnökével egyetemlegesen felel a számlaadás, az egyszerűsített éves beszámoló határidőre történő, szakszerű elkészítéséért és e tekintetben együttműködik a Felügyelő Bizottsággal. III. fejezet Tulajdoni és használati viszonyok A lakások a tagok tulajdonában állnak, az épülethez tartozó földrészlet, az épületszerkezetek, az épület közös használatra szolgáló területei és helyiségei, a központi berendezések, a házfelügyelői (gondnoki) lakás, továbbá a szövetkezet célját szolgáló más létesítmények (iroda, műhely, raktár, stb.) és vagyontárgyak a szövetkezet tulajdonában állnak. 1./ A szövetkezet gazdálkodása IV. fejezet 1.1./ A szövetkezet éves költségelőirányzat alapján gazdálkodik, amelyet a közgyűlés, illetve a küldöttgyűlés állapít meg. 1.2./ A szövetkezet tevékenységének gazdasági alapja a tagok és a nem tag tulajdonosok lakóházfenntartással, felújítással kapcsolatos befizetései és a működéssel kapcsolatos egyéb bevételek (bérleti díjak, kamatok, stb.). 1.3./ A szövetkezeti tag és a nem tag tulajdonosok fenntartási és felújítási hozzájárulását lakóházanként (területi egységenként) külön-külön kell megállapítani. A költség-hozzájárulás mértékét lakásegységenként Ft/m² összegben kell meghatározni. 1.4./ Az önálló gazdasági egységenként kezelt épületcsoportok, lépcsőházak a saját befizetéseikből fedezik a fenntartásukkal, üzemeltetésükkel és a felújításukkal kapcsolatos kiadásaikat. A bevételek elszámolása a mindenkor hatályos adótörvények, a számviteli törvény, illetve a vonatkozó rendeletek alapján történik.
15 / A gazdálkodással összefüggő számviteli tevékenységet a hatályos számviteli törvény és annak végrehajtási rendeletei szerint kell végezni. A számviteli tevékenységgel együtt járó további előírásokat az SZMSZ-ben kell meghatározni (könyvvezetési kötelezettség, vagyonkimutatás, leltár, zárszámadás, beszámolási kötelezettség). 1.6./ Az üzlethelyiségek vagy más nem lakás céljára szolgáló helyiségek tulajdonosaival, használóival a fenntartási hozzájárulás mértékéről az igazgatóság külön megállapodást köthet. 1.7./ A lakását nem lakás céljára használó tulajdonos, illetve használó a megállapított fenntartási hozzájárulás másfélszeres összegét köteles megfizetni az adott gazdasági egységnek. 1.8./ A szövetkezet a vagyonával felel a tevékenységéből eredő tartozásáért. Ha a szövetkezet vagyona a tartozás fedezetére nem elegendő, a közgyűlés a tagokat és a nem tag tulajdonosokat pótbefizetésre kötelezheti. A szövetkezet által folytatott vállalkozási tevékenység esetén a tagok a fenti felelősség alól csak akkor mentesülnek, ha a vállalkozásból eredő kötelezettségek fedezésére a vállalkozással arányban álló vagyonrészt az Alapszabályban elkülönítenek. Ebben az esetben a vállalkozásból eredő kötelezettségekért a szövetkezet az elkülönített vagyonával felel. A nem tag tulajdonos a szövetkezet vállalkozási tevékenységéből eredő tartozásainak fedezése érdekében pótbefizetésre nem kötelezhető. 1.9./ A szövetkezetnél képzendő egyéb alapokat és azok felhasználását (fejlesztési tartalékalap, jótállási alap, stb.) az igazgatóság döntése szerint az SZMSZ-ben kell szabályozni. 2./ Tagsági viszony 2.1./ A szövetkezetnek természetes és jogi személyek, valamint jogi személyiséggel nem rendelkező gazdasági társaságok lehetnek a tagjai. Külföldi személy akkor lehet a szövetkezet tagja, ha a lakás tulajdonjogát vagy az állandó, illetve az időleges használati jogot megszerezte. 2.2./ A 14. életévét be nem töltött kiskorú és a cselekvőképességet kizáró gondnokság alá helyezett nevében a törvényes képviselő kérheti a tagfelvételt. A 14. életévét betöltött kiskorú a törvényes képviselő
16 16 hozzájárulásával lehet tagja a szövetkezetnek. 2.3./ Ha a lakás több személy tulajdona (házastársak, örököstársak), mindegyik tulajdonostárs kérheti a szövetkezetbe tagként való felvételét. 2.4./ A felvételről a tagot a döntéstől számított 30 napon belül írásban kell értesíteni. A tagsági viszony a felvételről szóló határozat meghozatalának időpontjában jön létre. 3./ A tagok jogai 3.1./ A szövetkezet tagja döntéseiben, eljárása során, szabályozási tevékenysége közben köteles betartani a jogszabályi előírásokat, az Alapszabály és az SZMSZ rendelkezéseit. 3.2./ A tag alapvető joga, hogy a.) részt vegyen a szövetkezet tevékenységében, és személyes közreműködésének, vagyoni hozzájárulásának megfelelően részesedjen a szövetkezet gazdálkodásának eredményéből, b.) igénybe vegye a szövetkezet által a tagok részére biztosított szolgáltatásokat, c.) tanácskozási és szavazati joggal részt vegyen a közgyűlésen, d.) a szövetkezetben tisztséget viseljen, e.) a lakásszövetkezetekre vonatkozó bármely kérdésben a tisztségviselőktől tájékoztatást kérjen, az Alapszabályba, valamint a közgyűlési jegyzőkönyvbe, illetve a jogaival, kötelezettségeivel kapcsolatban keletkezett iratokba betekintsen, továbbá ezekről a másolási költség megfizetése mellett másolatot kérjen. 4./ A tagok kötelezettségei 4.1./ A tag alapvető kötelezettsége, hogy a.) teljesítse a szövetkezet által a részére előírt fizetési kötelezettségét és vállalásának megfelelően részt vegyen a szövetkezet szerveinek tevékenységében, b.) a lakásában tervezett építkezésről értesítse az igazgatóságot, c.) lehetővé tegye és tűrje, hogy a lakásba a lakásszövetkezet tisztségviselője vagy alkalmazottja a lakásszövetkezet tulajdonában álló épületrészekkel, berendezésekkel összefüggésben a szükséges ellenőrzés, a rendkívüli káresemény vagy veszélyhelyzet fennállása miatt a lakáson belül szükséges hibaelhárítás, valamint a fenntartási
17 17 munkák elvégzése céljából arra alkalmas időben bejuthasson a tag, továbbá a bentlakó szükségtelen háborítása nélkül, d.) a szükséges intézkedést megtegye ahhoz, hogy a vele együtt lakó személy, valamint az, akinek lakása használatát átengedte, betartsa a c) pont és a *14. (1) bekezdés rendelkezéseit. A lakásszövetkezet köteles megtéríteni a c.) pont szerinti beavatkozással okozott kárt. 4.2./ Ha a tag a szövetkezettel szemben fennálló fizetési kötelezettségének nem tesz eleget, az igazgatóság köteles a tagot a teljesítésre írásban felhívni. Ha a felszólítás eredménytelen marad, az igazgatóság a behajtás iránti intézkedéseket azonnal megteszi. 4.3./ A tulajdonos köteles az igazgatóságnak bejelenteni az alábbi adatokat: - a külön tulajdonát képező ingatlan tulajdonosának változását, az ingatlan birtokbavételét követő 30 napon belül, - a lakcímét, az ingatlan-nyilvántartásban a bárki által megtekinthető személyes adatait (születési idő, anyja neve), illetve a jogi személy nyilvános adatait (székhely, stb. ), - a külön tulajdonát képező ingatlan bérlőjének, használójának személyes adatait (név, születési idő, anyja neve), - a külön tulajdonát képező ingatlanban lakó személyek számát, - haszonélvezettel terhelt tulajdon esetében a haszonélvező személy nevét. *2004. évi CXC. törvény (1) A lakóépülethez tartozó, a lakásszövetkezet tulajdonában álló földrészlet és épületrészek használatára - a közgyűlés határozatának keretei között - a tagok mindegyike jogosult, e jogát azonban egyik tag sem gyakorolhatja a többiek jogának vagy jogos érdekeinek sérelmére. 5./ A tagsági viszony megszűnése 5.1./ A tagsági viszony megszűnik: - a tag halálával, illetve a jogi személy megszűnésével, - a tag kilépésével, - a tag kizárásával, - a szövetkezet jogutód nélküli megszűnésével, - a szövetkezet gazdasági társasággá történő átalakulásával, - a tagnak a lakásra vonatkozó tulajdonjoga megszűnésével. 5.2./ A tag elhalálozása esetén örökösét - amennyiben a szövetkezeti tagságra előírt feltételekkel rendelkezik és azoknak megfelel - kérelmére a tagok sorába fel kell venni.
18 / A tag a szövetkezetből kiléphet. A tag a kilépési szándékát írásban, az igazgatóságnak köteles bejelenteni. A tagsági viszony a bejelentést követő 50 nap múlva szűnik meg. 5.4./ Ha a kilépett tag a lakását, illetve a tulajdonában álló nem lakás célú helyiséget nem idegeníti el, a lakóház fenntartásával kapcsolatos fizetési kötelezettsége továbbra is fennáll. A kilépett tag a szövetkezet által a tagok részére nyújtott előnyös szolgáltatásokra nem tarthat igényt. 5.5./ A lakásszövetkezet kizárhatja a tagot, ha a tag írásbeli felszólítás ellenére nem teljesíti a jogszabálynak és az alapszabálynak megfelelően megállapított építési, fenntartási költségekhez történő hozzájárulás megfizetésére, valamint a pótbefizetés teljesítésére vonatkozó kötelezettségét. A kizárásra jogosult - alapszabályban meghatározott - testületi szervnek a kizárást tárgyaló ülésére a tagot meg kell hívni. A kizárásról határozatot kell hozni, amelyet az érintett taggal írásban közölni kell. A kizárásról hozott határozat ellen bírósági út igénybevételének van helye. A tagsági viszony a kizárást kimondó határozat közlésétől számított harminc nap elteltével szűnik meg, kivéve, ha: a) határozat későbbi időpontot állapít meg; b) a határozat bírósági felülvizsgálatára hatvan napon belül keresetet indítottak és a bíróság a kizárást kimondó határozatot megváltoztatja vagy hatályon kívül helyezi; c) a tag kérelmére a közgyűlés a kizáró határozatot megváltoztatja. 5.6./ Az igazgatóság köteles a kilépésekről és a kizárásokról az éves beszámolója során a közgyűlést, illetve a küldöttgyűlést tájékoztatni. Ha a tagsági viszony megszűnik - függetlenül a megszűnés módjától -, a volt tag a túlfizetés esetének kivételével semmiféle befizetés visszafizetését nem követelheti. 5.7./ A szövetkezet igazgatósága köteles a tagokról nyilvántartást vezetni. A nyilvántartásban fel kell tüntetni a tag azon személyi adatait (név, cím, munkáltató,stb.), amelyek a hátralék behajtása iránti eljárásához szükségesek, valamint a tagok személyében beállott változásokat. A nem tagokról csak a befizetési kötelezettség elmulasztása esetén megteendő intézkedésekhez szükséges adat-nyilvántartást kell vezetni. V. fejezet A szövetkezet munkaszervezete, az alkalmazottak munkaügyi helyzete
19 19 A szövetkezet munkaszervezetét, működési rendjét, valamint az alkalmazottak munkaügyi helyzetét az Alapszabály és a vonatkozó hatályos jogszabályok keretei között az SZMSZ, továbbá a Munkaügyi Szabályzat határozza meg. VI. fejezet 1./ Felelősség, tagsági viták eldöntése 1.1./ A szövetkezet a tagjának, a tag a szövetkezetnek okozott kárért a polgári jog általános szabályai szerint tartozik felelősséggel. 1.2./ A szövetkezet és az alkalmazottak közötti felelősség eseteire a Munka Törvénykönyve rendelkezéseit kell alkalmazni. 1.3./ A szövetkezet tagja a vele szemben sérelmes határozatot hozó ellen a bíróságon keresetet indíthat. A tag a jogsértést a perindítás előtt a szövetkezet Felügyelő Bizottságának köteles bejelenteni. 1.4./ A tagot a szövetkezettel szemben fegyelmi felelősség nem terheli. 1.5./ Ha a szövetkezet az alaptevékenységéből származó tartozásait vagyontárgyaival és pénzeszközeivel fedezni nem tudja, ez esetben a szövetkezet tagja pótbefizetésre kötelezhető. 2./ Szövetkezeti érdekképviselet 2.1./ A szövetkezet az érdekképviseletének ellátása, továbbá az együttműködés előnyeinek érvényesítése érdekében önkéntesen, területi vagy országos lakásszövetkezeti érdekképviselethez csatlakozhat. 2.2./ A szövetkezetet az érdekképviseleti szervezetben, annak kongresszusán vagy testületi önkormányzati szervében küldöttként az elnök képviseli. 3./ Hirdetmények közzététele A szövetkezet a hirdetményét a szövetkezethez tartozó lakóházak kapualjában, kifüggesztés útján, 8 napon át közszemlére teszi ki.
20 20 4./ Törvényességi felügyelet A szövetkezet törvényességi felügyeletét a Székesfehérvári Törvényszék mint Cégbíróság látja el. 5./ Határozatok bírósági felülvizsgálata A szövetkezet bármely tagja és a nem tag tulajdonos, illetve az állandó (időleges) használati jog jogosultja kérheti a bíróságtól a szövetkezet, illetve annak szervei által hozott olyan határozat felülvizsgálatát, amely törvény rendelkezéseibe, más jogszabályba vagy az Alapszabályba ütközik. Ez a jog érvényesen nem zárható ki. A jogsértő határozat felülvizsgálatára irányuló keresetet a határozat közlésétől számított 60 napos jogvesztő határidő alatt a szövetkezet ellen kell megindítani. A keresetindításnak halasztó hatálya nincs, de a bíróság a határozat végrehajtását felfüggesztheti. A jogsértő határozattal érintett tag a sérelmet a perindítás előtt a Felügyelő Bizottságnak köteles bejelenteni. VII. fejezet A lakásszövetkezet megszűnése A lakásszövetkezet megszűnik, ha: a) a lakásszövetkezet összes tagjának részvételével megtartott közgyűlés egyhangúlag elhatározza, hogy jogutód nélkül megszűnik; b) szervezeti átalakulást hajt végre, a kiválás kivételével; c) a cégbíróság megszűntnek nyilvánítja; d) a bíróság felszámolási eljárás során megszünteti; e) a határozott időre alakult lakásszövetkezet esetén a meghatározott idő eltelik. A legkisebb kötelező taglétszám hiánya miatt csak akkor van helye a lakásszövetkezet megszűntnek nyilvánításának, ha a szövetkezet hat hónapon belül nem jelenti be a cégbíróságnak a legkisebb taglétszám elérését. A lakásszövetkezet a cégjegyzékből való törléssel szűnik meg. Ha a lakásszövetkezet az a) vagy c) pont alapján jogutód nélkül megszűnik, végelszámolásnak vagy felszámolásnak van helye. Ennek során a csődeljárásról, a felszámolási eljárásról és a végelszámolásról szóló külön törvény rendelkezéseit kell megfelelően alkalmazni. Ha a közgyűlés a végelszámoló személyéről határozni nem tud, a végelszámolót a cégbíróság rendeli ki. A fizetésképtelenség miatti felszámolás megindításának közzététele után lakásszövetkezeti tagsági viszony nem létesíthető. A lakásszövetkezet megszűnése esetén a hitelezők követeléseinek teljesítése után fennmaradó vagyon a volt tagok és nem tag tulajdonosok közös tulajdonába kerül, érdekeltségük arányában.
21 21 Z Á R A D É K A jelen Alapszabályban nem szabályozott kérdésekben az Sztv., a Polgári Törvénykönyv, valamint a hatályos munkaügyi- és a pénzügyi jogszabályok rendelkezései az irányadóak. Dunaújváros, április 17. dr.kántor Károly s.k. elnök Igazolom, hogy az Alapszabály egységes szerkezetbe foglalt szövege megfelel az Alapszabály-módosítások alapján hatályos tartalmának. Az egységes szerkezetű okirat elkészítésére az Alapszabály I. fejezete 1.4./, 4.3./, 4.15./, 5.2./, 6.8./ és 6.10./ pontjainak változása, a IV. fejezete 4.1./ és 5.5./ pontjainak változása, a VI. fejezete 4./ pontjának változása és VII. fejezet létrehozása adott okot. Dunaújváros, április 17. dr. Varga Balázs ügyvéd